развлекателни шеги за Плажове
Един спасител на плажа стоял горе, във вишката и оглеждал обстановката.
По някое време се опулил широко, защото не можел да повярва на очите си! Долу, на плажа лежал някакъв образ, изцяло облечен в зимни дрехи! Слязъл при него и го попитал:
- Какъв си ти, бе?
Оня обяснил:
- Аз съм нудист!
Спасителят се смаял:
- Е, как така?! Погледни се само! Навлечен си като за Северния полюс! Като започнеш: ушанка, вълнен шал, кожух, отдолу се вижда и пуловер, ватирани панталони, ботуши до коленете... И то - при трийсет градуса на сянка! Как ще ми обясниш всичко това?
Образът отговорил небрежно:
- Какво толкова ти е чудно, бе? Аз съм - ИЗВРАТЕН НУДИСТ!